open-index/open-wikipedia-markdown huggingface dataset:
Harold Shipman

**Harold Frederick Shipman** (født 14. januar 1946 i Nottingham, død 13. januar 2004) var en britisk lege som ble dømt for mord på flere av sine pasienter. Han regnes som en av landets verste seriemordere.

Han studerte ved University of Leeds og tok eksamen der i 1970. I 1977 åpnet han praksis i Hyde, Manchester. I 1993 hadde han en praksis med over  pasienter.

5. oktober 1999 startet rettssaken mot Shipman, som ble anklaget for å ha drept 15 eldre pasienter. Han fikk livstidsdom. Imidlertid viste etterforskningen at Shipman hadde drept langt flere. Antallet varierer fra 175 til 236.
 
Shipman tok sitt eget liv i fengselet den 13. januar 2004.

## Se også
* John Bodkin Adams

## Referanser


## Eksterne lenker
*
Rammsund

**Rammsund** er et norsk hard rock/heavy metal-band som hovedsakelig spiller Rammsteins musikk med nynorsk tekst. Bandet er fra Oslo og omegn. Bandet ble startet og inspirert av bandet DDR, hvor blant andre Atle Antonsen og Johan Golden var medlemmer, som i all hovedsak fremførte sangene til D.D.E. med tysk tekst.

Språkrådet har vært involvert i oversettingen til nynorsk av de tyske tekstene til Rammstein. Bandet startet opp i 2003, men hadde sin første offisielle opptreden 15. november 2004 – dagen før Rammsteins egen Norges-konsert i Oslo Spektrum.

*Rammsund* ble oppløst i 2011, men startet opp igjen i 2013 med ny besetning for å markere sitt 10-årsjubileum. Bandet er pr. 2022 fremdeles aktivt, og bandet har som tradisjon å spille en headlinerkonsert dagen før tyske Rammsteins Norges-konsert i samme by, som et slags «Rammstein-vorspiel».

## Låtene

## Medlemmer
* Geir Ove Gråbein Nordby – vokalist (2003-)
* Kvitebjørn Solfjeld – slagverk (2003-)
* Mattias-Evangeliet Müller – bass (2013-)
* Testicholas Nystad – gitar, koring (2013-)
* Aleksander Ilievski – gitar, bass, koring (2015-)

### Tidligere medlemmer
* Nikolai Løvstad – gitar (2003–2011)
* Espen 'Kyrring' Kregnes – bass (2006–2011)
* Ali Reza Ahmadi – keyboard og programmering (2004–2009)
* Christine Eng – synth (2003–2004)
* Kevin Alvaro – bass (2003–2006)
* Sigmund Bade – bass (vikar 2006)
* Jan Erik Smedhaugen – bass (2004)

## Diskografi
* EP med låtene «Lemmen min», «Mutter'n» og «Hjartet mitt brenn»

## Referanser


## Eksterne lenker
* 
* 
* ''Rammsund live i Urørt'' på nrk.no/urort
* Rammsund: Høy partyfaktor på hissig.no (17. april 2013)
* Rammsund er attende! på hissig.no (7. april 2013)
* ''Konsertomtale fra Garage i Bergen'' på studvest.no (18. april 2008)
* ''Ramme Rammsund'' på budstikka.no (9. februar 2006)
* ''Rammsund gjør Rammstein - på nynorsk'' på bt.no (19. januar 2006)
* ''Tung tysk hardrock på nynorsk'' på nesteklikk.no (16. november 2005)
* ''Rammsund: Nynorsk Rammstein'' på nynorsk.no (30. mai 2005)
Helse- og oppvekstfag

**Helse- og oppvekstfag** eller **helse- og sosialfag** er dels en samlebetegnelse på visse fag og profesjoner, og dels et program i videregående skole. Som samlebetegnelse omfatter det alle sosialfagene, herunder sosionom, barnevernspedagog og vernepleier, og i tillegg ikke-medisinske helsefag- og profesjoner som sykepleier og helsefagarbeider.

## Videregående program
Helse- og oppvekstfag, tidligere kalt helse- og sosialfag, er et videregående trinn 1 (Vg1)-utdanningsprogram i videregående skole. Helse- og oppvekstfag legger en plattform til flere programområder frem mot fagbrev, yrkeskompetanse eller generell studiekompetanse.

Vg1 Helse- og oppvekstfag kvalifiserer til å gå videre på følgende utdanningsprogrammer på Vg2:
**Vg2 Aktivitør (det kreves to påfølgende år mot fagbrev i Aktivitørfaget)
**Vg2 Ambulansefag (det kreves to påfølgende år mot fagbrev i Ambulansefaget eller i Portørfaget)
**Vg2 Barne- og ungdomsarbeider (det kreves to påfølgende år mot fagbrev i Barne- og ungdomsarbeiderfaget)
**Vg2 Fotterapi og ortopedi (obligatorisk for Vg3 Fotterapi. Det kreves to påfølgende år mot fagbrev i Ortopediteknikkfaget)
**Vg2 Helsearbeiderfaget (det kreves to påfølgende år mot fagbrev i Helsearbeiderfaget eller i Portørfaget)
**Vg2 Helseservicefag (obligatorisk for Vg3 Apotekteknikk, Vg3 Helsesekretær eller Vg3 Tannhelsesekretær, alternativt to år mot fagbrev i Portørfaget)
**Vg2 Hudpleie (obligatorisk for Vg3 Hudpleier)
*Vg3 påbygning til generell studiekompetanse kan velges etter alle Vg2-programområder.

## Referanser
Formgivingsfag

**Formgivingsfag** er et studiespesialiserende alternativ i Norge, der første år kalles Studiespesialisering med formgivingsfag. Tilbudet fører fram til generell studiekompetanse som trengs for å søke på høyskoler og universitet, men elevene velger fag fra programområdet formgiving.

De tradisjonelle yrkesfagene som tidligere var under formgiving er nå dekket av utdanningsprogrammet design og håndverk.

## Eksterne lenker
* VilBli.no om formgivingsfag
Elektro og datateknologi

**Elektro og datateknologi** (tidligere **Elektrofag**) er et videregående trinn 1 (Vg1) yrkesfaglig utdanningsprogram i norsk videregående skole. Kurset er veien fram til fagbrev eller studiekompetanse som trengs for å søke på høyskoler og universitet.

## Programområder
Vg1 elektrofag gir grunnlag for opptak på følgende programområder på Vg2:
* Vg2 automatisering, er obligatorisk for Vg3 automatiseringsfaget. Alternativt kreves det to påfølgende år som lærling mot fagbrev i låsesmedfaget, tavlemontørfaget, viklerfaget eller fjernstyrte undervannsoperasjoner.
* Vg2 datateknologi og elektronikk, er obligatorisk for Vg3 dataelektronikerfaget eller Vg3 romteknologi. Alternativt kreves det to påfølgende år som lærling mot fagbrev i produksjonselektrikerfaget eller i telekommunikasjonsmontørfaget)
* Vg2 elenergi og ekom, er obligatorisk for Vg3 maritim elektriker. Alternativt kreves det to påfølgende år som lærling mot fagbrev i elektroreparatørfaget, tavlemontørfaget, togelektrikerfaget, viklerfaget, elektrikerfaget, energimontørfaget, energioperatørfaget, heismontørfaget eller signalmontørfaget) 
* Vg2 flyfag, er obligatorisk for Vg3 avionikerfaget eller Vg3 flytekniske fag. Det kreves to påfølgende år som lærling mot fagbrev i avionikerfaget, flymotormekanikerfaget, flystrukturmekanikerfaget eller i flysystemmekanikerfaget)
* Vg2 ventilasjons- og kuldeteknikk. Det kreves to påfølgende år som lærling mot fagbrev i Kulde- og varmepumpemontørfaget eller i Ventilasjonsteknikkfaget.

Vg1 Elektrofag kvalifiserer også til å gå videre på følgende programområder på Vg2 som kryssløp:
*Vg2 arbeidsmaskiner
*Vg2 brønnteknikk
*Vg2 industriteknologi
*Vg2 kjøretøy
*Vg2 maritime fag
*Vg2 ur- og instrumentmaker

## Skoler
Følgende skoler tilbyr elektrofag:
*Oslo
**Bjørnholt skole
**Etterstad videregående skole
**Kuben videregående skole
**Stovner videregående skole
**Ullern videregående skole

## Eksterne lenker
* vilbli.no: Elektro og datateknologi
* Stillingsportalen for elektrikere Elektrikerjobb.no
Jeff Pulver

**Jeff Pulver** er en anerkjent pioner  og ekspert på IP-telefoni og VoIP (Voice over IP).

Han er en forkjemper for å videreutvikle og revolusjonere telekommunikasjonsområdet ved å ta i bruk disse nye teknologiene og at så mange som mulig kan få tilgang til billigere telefonitjenester.

Han skriver bransjerapporten *The Pulver Report* og har arrangert konferansen VON (Voice On the Net) i USA  siden 1996 og Europa siden 1997. Konferansene er verdens største sammentreff av telekommunikasjonseksperter, bransjefolk og selskaper innen IP-telefoni og VoIP.

I 1998 arrangerte han VON Europe i Oslo på Telenor Expo-senteret sammen med den norske VoIP-pionéren Ivar Plahte. Lokaliseringen var naturlig siden flere verdensnyheter var lansert fra det norske IP-telefoni- og VoIP-miljøet i Norge, og det norske telemarkedet var kommet langt på vei med nye teknologier i 1997 og 1998.

I 2004 la han til støtte for at Asterisk PBX (åpen kildekode) kunne brukes sammen med FreeWorldDialup-prosjektet sitt.

## Eksterne lenker
* 
* 
* VON Voice On the Net USA
* VON Europa
* FreeWorld Dialup som tilbyr gratis telefonsamtaler. Grunnlagt av Jeff Pulver.
* FreeWorld Dialup støtter Asterisk PBX. Blognotat 6. mai 2004.
Kvamskogen

**Kvamskogen** er navnet på et fjellplatå som går fra ca. 400 til ca. 1300 moh. i Kvam herad (kommune). Stedet er et hytteområde og skisted. Hyttekonsentrasjonen hører til de største og tetteste i Norge.

Dette var tradisjonelt Bergens store utfartsted spesielt vinterstid. Flere skitrekk og muligheter for lange skiturer til bl.a. Tveitakvitingen 1299 meter over havet.  Det gamle stølsområdet i Mødal, populært kalt «Negerlandsbyen» fordi vinterbleke bergensere ble så solbrune her, er likevel det stedet som skiturfolket invaderer.

Etter 1907 var veien over Kvamskogen (nå Fylkesvei 49) en del av hovedveien mellom Bergen og Østlandet. Spesielt i vinterutfartshelger fra etterkrigstiden av, kunne en kjøretur over bli vanskeliggjort av et stort antall parkerte biler i veikantene, som knapt lot det være en rimelig bred kjørebane igjen til gjennomgangstrafikk. Selv med utvidelser og anlegg av større parkeringsanlegg, kan en også i dag risikere å måtte rygge bilen et godt stykke for å gi plass til møtende busser og lastebiler, men i mindre grad. Fjerntrafikken går nå over E16 via Voss.

Det er tre alpinanlegg på Kvamskogen (sett bort fra det i Eikedalen Skisenter). De heter Furedalen Alpin, Aktiven og Mødalstrekket.

## Historie
Kvamskogen (tidligere kalt Steinsskogen) er avgrenset ved kommunegrensen mot Samnanger i vest, og Tòkagjelet i øst, dvs. at Eikedalen historisk ikke hører til Kvamskogen. Området var felles utmark og fjellbeite for bøndene i Steinsdalen, de slo gress og tørket høy som ble lagret i små utløer, og siden hentet hjem med hest og slede om vinteren. Mye av veden bøndene trengte ble også hentet der. Etterhvert ble det utskilt tre egne gårdsbruk på "Skogen". Teigen ligger vest for Teigaberget, og grenser til Samnanger kommune. Kleiven ligger like øst for Teigaberget, før man kommer til Måvotno. Den tredje gården heter Røyrli, og den ligger like før NAF Kro & Camping, nåværende navn Kvamskogen Landhandleri.

## Kilder
*Kvamskogen av Svein Oldervoll Aadland, side 166,  besøkt 15. juli 2020
Tor Jakob Klette

**Tor Jakob Klette** (født 8. mai 1959, død 13. august 2003) var en norsk økonom og statistiker med mange viktige vitenskapelige bidrag, særlig innenfor feltet næringsøkonomi.  Han var professor ved Økonomisk institutt ved Universitetet i Oslo.

## Eksterne lenker
* Professor Klettes hjemmeside ved Universitetet i Oslo
Stromness

**Stromness** (norrønt: *Straumnes*; skotsk: *Strumnis*) er den nest mest folkerike byen i den skotske øygruppen Orknøyene, med et beregnet antall på rundt 2 500 innbyggere for 2020 og ligger sørvest på den største øya Mainland. Byen fikk status som burgh i 1620 og har fergeforbindelse til Scrabster på det skotske fastlandet.

## Etymology
Stedsnavnet Stromness kommer fra norrønt *Straumnes*, hvilket er lett å lese for nordmenn. Første ledd *Straumr*, «strøm» viser til det sterke tidevannet som river forbi Point of Ness, odden på denne øya, gjennom saltvannstrømmen Hoy Sound sør for byen. Nes betyr nes eller odde. I vikingtiden ble ankerplassen der Stromness nå ligger kalt Hamnavoe.

## Byen

Stromness er en veletablert havneby og gamlebyen er samlet langs den karakteristiske og svingete hovedgaten, flankert av hus og butikker bygget av lokal stein, med smale gater og smug som forgrener seg. Det er en fergeforbindelse fra Stromness til Scrabster på nordkysten av Skottlands fastland.

Først registrert som stedet for et vertshus på 1500-tallet, men ble Stromness viktig på slutten av 1600-tallet da Storbritannia var i krig med Frankrike og skipsfarten ble tvunget til å unngå den engelske kanal. Skip fra Hudson's Bay Company var vanlige besøkende, det samme var hvalfangstflåter. Et stort antall menn fra Orknøyene, hvorav mange kom fra Stromness-området, tjente som handelsmenn, oppdagelsesreisende og sjømenn for begge skipene til kaptein Cook, «Discovery» og «Resolution», som anløp byen i 1780 på deres tilbakereise fra Hawaii-øyene, hvor kaptein Cook var blitt drept. Et middagsservise som kaptain Cook brukte på sin siste reise er å se ved Skaill House, Bay of Skaill, hjemmet til William Watt, ekskavatoren av Skara Brae, et herskapshus bygget av George Graham, biskop av Orknøyene 1615-1638, på stedet for en gårdsbruk datert til den norrøne perioden.

Stromness’ Museum gjenspeiler disse aspektene av byens historie og viser for eksempel viktige samlinger av hvalfangsgjenstander, og objekter tilknyttet inuitter brakt tilbake som suvenirer av lokale menn fra Grønland og arktisk Canada.

Stromness’ havn ble gjenoppbygd etter John Barrons formgivning i 1893.

På Stromness Pierhead er det reist en statue som viser polarforsker og legen John Rae oppreist posisjon med en inskripsjon som beskriver ham som «oppdageren av det siste leddet i den første navigerbare Nordvestpassasjen». Statuen som ble avduket i 2013, ble gjort av skulptøren Ian Scott fra North Ronaldsay.

## Geologi
Stromness står opp for Atlanterhavet med en rekke klipper på mellom 30 og 150 meter høye, og til Hoy Sound et bånd med fruktbare lavland. Bergartene har stor geologisk interesse, og ble gjort godt kjent ved publikasjon i 1849 av den evangeliske og selvlærte geologen Hugh Miller (1802–1856).

## Referanser


## Eksterne lenker
* Stromness, *Orkneyjar*
* Stromness, *Undiscovered Scotland*
Naturbruk

**Naturbruk** er utnyttelsen og skjøtselen av naturressurser og av naturgrunnlaget.

I Norge er det også et utdanningsprogram for videregående skole og navnet på det tilhørende programområdet for Vg1 (første klasse). På Naturbruk lærer man om husdyrhold, plantedyrking, skogbruk, hest, gartneri, maskiner, friluftsliv og kjæledyr. Utdanningsprogrammet kan føre fram til studiekompetanse som trengs for å søke på høyskoler og universitet dersom en velger naturbruk som programområde også på Vg3.

Utdanningsprogrammet for naturbruk skal gi grunnutdanning i følgende fag:

*Akvakulturfaget
*Anleggsgartnerfaget
*Fiske og fangst
*Gartneri og hagebruk
*Hestefaget
*Hovslagerfaget
*Idrettsanleggsfaget
*Landbruk og husdyrhold
*Naturforvaltning
*Reindriftsfaget
*Skogfaget
*Dyrefaget (nytt, innen heste- og dyrefag, husdyrhold med smådyr som kanin og høns)

### Studiekompetanse
Naturbruk skiller seg fra de andre yrkesfaglige linjene ved at en kan velge et tredjeår, «Vg3 Studieforberedende naturbruk». Våren 2021 finnes det fem norske skoler som tilbyr ulike varianter av Vg3 Studieforberedende naturbruk. Dersom eleven valgte 5-timers naturfag fra studieforberedende utdanningsprogram i stedet for den vanlige 3-timers naturfag på Yrkesfag, vil hen også kunne få Generell Studiekompetanse, med et halvt tilleggspoeng for Naturbruk. Enkelte naturbruksskoler tilbyr også realfag som R1, R2, Kjemi 1+2, og Biologi 1+2 (Spesiell Studiekompetanse), for elever som ønsker høyere utdannelse som krever disse fagene, som veterinær. Etter Vg2 kan elevene også velge å gå ut i lære 2 år i sitt fag, for å oppnå fagbrev, eller ta Vg3 Agronom. Om de ikke tok 5-timer naturfag på Vg1 kan de velge Vg3 Påbygg og få Generell Studiekompetanse.

Alternativt kan elever som har fullført utdanningsprogrammet for naturbruk, søke opptak på Vg2 Landbruk og gartnernæring, Vg2 Skogbruk, Vg2 Anleggsgartner, Vg2 Hest og Hovslager, Vg2 Reindrift og Vg2 Akvakultur.

## Referanser


## Eksterne lenker
* Naturbrukskolene.no
St. Margaret’s Hope

**St. Margaret's Hope**, lokalt omtalt som **The Hope** (engelsk: Håpet), er en landsby på Orknøyene. St. Margaret's Hope er Orknøyenes tredje største bebyggelse, etter Kirkwall og Stromness. Befolkningen er på ca. 550. Byen ligger på nordsiden av South Ronaldsey og er øyas største tettsted.

St. Margaret's Hope er oppkalt etter den ungarskfødte Margaret av Skottland eller den norskfødte Margrete av Skottland som døde på Orknøyene på vei fra Norge til Skottland.
Samhold/Velgeren

**Samhold/Velgeren** var en dagsavis som ble utgitt på Gjøvik i Innlandet. Samhold/Velgeren var et resultatet av at avisene Samhold og Velgeren slo seg sammen i 1965. I 1991 gikk avisa konkurs. Administrasjonssjefen i avisa, Tom Torkehagen, var forberedt på konkursen. På vegne av et aksjeselskap under stiftelse, fikk han kjøpt avisa. Dagen etter konkursen greide de nye eierne å gi ut avisa. På tross av økonomiske vansker holdt Samhold det gående til 2. september 1998, da styret måtte melde oppbud.

*Samhold* ble grunnlagt av Johan Enger og kom ut første gang 2. januar 1885. Enger var ansvarlig redaktør fra start og fram til 1912 da han solgte avisen sin til boktrykker C. F. Hanssen fra Drammen. Samhold og Gjøviks Blad, som ble etablert i 1861, slo seg i 1921 sammen til avisa Vestopland. Avisa kom ut under andre verdenskrig og tok tilbake sitt tidligere navn *Samhold* i 1945. Avisa Velgeren ble etablert i 1903 som organ for Arbeiderdemokratene.

Samhold/Velgeren hadde lenge en borgerlig profil for henholdsvis Senterpartiet og Venstre, men fokuserte mot slutten av sin levetid på å være en byavis for Gjøvik. Avisen var lenge kjent for å ha flest lesere per eksemplar (seks per avis). Avisen slet lenge økonomisk, og etter en dyr og mislykket snuoperasjon midt på 1990-tallet der den gikk fra å være morgenavis til å bli ettermiddagsavis var det slutt. Siste utgave kom 2. september 1998.

## Ansvarlig redaktør
Ansvarlige redaktører i *Samhold*, *Vestopland*, *Velgeren* og *Samhold/Velgeren*:
* Pål Stensaas (1996–1998)
* Tom Torkehagen (1991–1996)
* Helge Iversen (1979- )
* Georg Kjensjord (1976–1979)
* Thorbjørn Bakken (1973–1976)
* Reidar Mollgard, *Samhold* (1946–1950)
* Erling Espeland, *Samhold* (1945–1946), (1971-1973) og (1977-1985)
* Alf Rønning, *Velgeren* (1936-1942), (1945-1965), og *Samhold* (1950-1965)
* Aksel Hoel, *Velgeren* (1925-1936)
* Torstein Lange, *Vestopland* (1921–1945)
* C.F. Hanssen, *Samhold* (1912-1921)
* Ivar Tveit, *Velgeren* (1907-1925)
* Hans Volckmar, *Velgeren* (1904-1907)
* Johan Enger, *Samhold* (1885–1912)
Scots Guards

**Scots Guards** er et tradisjonsrikt regiment i den britiske hæren og en del av Guards Division. Dets historie går tilbake til 1642.

*Scots Guards* i seremoniell uniform har ikke en pompong i sine bjørneskinnsluer og jakkeknappene er i grupper på tre.
Xiang Jiang

**Xiang Jiang** (kinesisk: 湘江, 湘水 eller 湘; pinyin: *Xiāng Jiāng*, *Xiāng Shǔi* eller bare *Xiāng*) er en elv i det sørlige Kina. Den renner fra Haiyangfjellet i fylket Lingui i provinsen Guangxi og inn i Hunan. Den er Hunan-provinsens største elv og renner ut i innsjøen Dongtingsjøen, som har videre forbindelse til Yangtze.

Elven er 856 km lang, hvorav 670 km er i Hunan. 

I kinesisk folketro heter det av Xiangjian beskyttes av to gudinner, Ehuang og Nüying. De var begge gift med den mytiske herskeren keiser Shun. Etter at Shun døde var de ute av stand til å leve med sorgen og tapet, og begikk begge selvmord på hvert sitt sted ved elven. 

Folket i staten Chu kjent fra De stridende rikers tid dyrket disse elvegudinnene. Dikteren Qu Yuan skrev et dikt om dem, *Xiang-fruene*, som er blitt bevart for ettertiden.  

## Større byer langs elven
*Hengyang
*Zhuzhou
*Xiangtan
*Changsha

## Eksterne lenker
*
New Hall

**New Hall** er et av kollegiene ved University of Cambridge. Det er forbeholdt kvinner, og ble grunnlagt i 1954 på et tidspunkt hvor Cambridge hadde den laveste andel kvinnelige laveregradsstudenter av alle universiteter i Storbritannia, og hvor bare to andre kollegier (Girton og Newnham) var åpne for kvinner.

## Historie

Da de siste mannskollegiene ble åpnet også for kvinner på 1970- og 1980-tallet, ble det diskutert om New Hall burde fortsette å være et kvinnekollegium. På 1980-tallet ble det foreslått en sammenslåing med St John's College. Men ettersom universitetet fremdeles har en overvekt av menn har man valgt å beholde det som et rent kvinnekollegium. 

## Alumni

*Jocelyn Bell Burnell
*Julia King
*Sue Perkins
*Tilda Swinton
## Eksterne lenker
*
Richard Badew

**Richard Badew** (død 1361) var visekansler og senere kansler ved University of Cambridge i det 14. århundre. Han grunnla *University Hall*, det nåværende Clare College.

## Litteratur
* A.B. Cobban (2004): «Badew, Richard (d. 1361)», i: *Oxford Dictionary of National Biography*. Oxford: Oxford University Press.
De fire «S»-ene

**De fire «S»-ene** er kallenavnet til en del av det norske skøytelandslaget som var på midten og slutten av 1970-årene og starten av 1980-årene, og det var de som oftest fikk representere Norge i internasjonale mesterskap. Løperne som fikk dette tilnavnet var:

* Jan Egil '''S'''torholt
* Kay Arne '''S'''tenshjemmet
* Sten '''S'''tensen
* Amund '''S'''jøbrend
 
I EM 1975 deltok de fire for første gang i et internasjonalt mesterskap. De vant tre distanser, og Stensen ble mester. Under europamesterskapene i 1976 og 1977 var lagets dominans spesielt påtakelig, ved begge anledninger la kvartetten beslag på de fire første plassene i sammendraget. I 1981 tok de tre gjenværende (Stensen hadde lagt opp) gull og bronse i EM og de tre første plassene i VM.

De fire har vunnet i alt to OL-gull (Storholt på 1 500m i 1976 og Stensen på 5 000m i 1976), tre OL-sølv, to OL-bronse, to VM-titler (Stensen i 1974 og Sjøbrend i 1981) og seks EM-titler (Stensen i 1975, Stenshjemmet i 1976 og 1980, Storholt i 1977 og 1979 samt Sjøbrend i 1981), og tatt 36 distanseseire i internasjonale mesterskap og forbedret verdensrekordene totalt fem ganger.

## Galleri

Fil:Sten Stensen.jpg|Stensen under Allround-VM i 1973 i Deventer.
Fil:Jan Egil Storholt.jpg|Storholt under Europamesterskapet i 1979 i Deventer.
Fil:WK-schaatsen heren in Heerenveen Stenshjemmet (Noorwegen tijdens 5.000 meter, Bestanddeelnr 929-0250.jpg|Stenshjemmet under Allround-VM's 5000m i 1977 i Heerenveen.
Fil:Amund Sjøbrend 1979.jpg|Sjøbrend med blomster under Uniekaas Trofé i Alkmaar 1979.


## Eksterne lenker
Enkeltprofiler på Speedskatingstats.com med internasjonale mesterskapsplasseringer
*  Sten Stensen
*  Jan Egil Storholt
*  Kay Arne Stenshjemmet
*  Amund Sjøbrend
Sarpen

***Sarpen*** (eller ***Dagbladet Sarpen***) var en dagsavis som ble utgitt mellom 1854 og 1991 i Sarpsborg.

Avisen ble stanset av nazistene under andre verdenskrig og klarte aldri å ta igjen konkurrenten *[[Sarpsborg Arbeiderblad]]* da fredsdagene kom. Opplaget lå lenge rundt 2–3000 eksemplarer. I 1974 kjøpte *[[Fredriksstad Blad]]* opp utgiverrettighetene, men avisen fortsatte å tape penger. I 1980-årene ble det igangsatt en massiv kampanje for å øke opplaget, og abonnementene ble sterkt subsidiert. Resultatet ble en dobling av opplaget, men til en høy pris. Avisen kom med sin siste utgave julaften 1991.

## Referanser
Reker

* Alpheoidea
* Atyoidea
* Bresilioidea
* Campylonotoidea
* Crangonoidea
* Galatheacaridoidea
* Nematocarcinoidea
* Oplophoroidea
* Palaemonoidea
* Pandaloidea
* Pasiphaeoidea
* Procaridoidea
* Processoidea
* Psalidopodoidea
* Stylodactyloidea

**Reker** tilhører tifotkrepsene. De er vanligvis ganske små dyr som opptrer i stort antall. Forskjellige slags reker holder til på forskjellige dyp både i havet og i ferskvann. I denne artikkelen omtales infraordenen Caridea, som omfatter nesten alle reker som forekommer i Norge, men en annen gruppe av tifotkrepser, Dendrobranchiata, kalles også «reker».

De er særlig kjent som matnyttige og kan brukes på mange forskjellige måter i middagsretter. 

Mange arter holdes også i akvarium. Reker omfatter grupper som Atyidae, Caridina, kloreker og viftereker. Av de mer kjente artene kan nevnes  amanoreke, blomsterreke, Cryphiops caementarius,  dypvannsreke, Gabonreke, Halocaridina rubra, kirsebærreke, Molukk-viftereke og rød krystallreke.

## Taksonomisk plassering
Taksonomien til storkrepser er komplisert og under stadig revisjon. En moderne oppdatering av systematikken gis nedfor i tråd med 2013-revisjonen, etter oversikten i  *WoRMS*-databasen.. 

* Rekke: leddyr (Arthropoda) -  arter
** KLASSE storkrepser (Malacostraca) - + arter Latreille, 1802
*** Underklasse «ekte storkreps» Eumalacostraca Grobben, 1892
**** Usikker overorden Eucarida Calman, 1904
***** Orden tifotkrepser (Decapoda) - 2.700 slekter,  arter Latreille, 1802
****** Usikker underorden Eggbærereker, (Pleocyemata)
******* Infraorden reker (Caridea) Dana, 1852 
******** Overfamilie Alpheoidea  Rafinesque, 1815
******** Overfamilie Atyoidea  De Haan, 1849 
******** Overfamilie Bresilioidea  Calman, 1896
******** Overfamilie Campylonotoidea  Sollaud, 1913
******** Overfamilie Crangonoidea  Haworth, 1825
******** Overfamilie Nematocarcinoidea  Smith, 1884
******** Overfamilie Oplophoroidea  Dana, 1852a
******** Overfamilie Palaemonoidea  Rafinesque, 1815
******** Overfamilie Pandaloidea  Haworth, 1825
******** Overfamilie Pasiphaeoidea  Dana, 1852
******** Overfamilie Physetocaridoidea  Chace, 1940
******** Overfamilie Processoidea  Ortmann, 1896a
******** Overfamilie Psalidopodoidea  Wood-Mason, 1892
******** Overfamilie Stylodactyloidea  Spence Bate, 1888

## Litteratur
* Torsvik, Mortensen, Nedreaas (red.) Fiskeribiologi ISBN 82-529-1720-8

## Referanser


## Eksterne lenker
* 
* de Grave, Sammy, et. al., «A classification of living and fossil genera of decapod crustaceans», i: *Raffles Bulletin of Zoology*. Suppl. 21, 2009, side 1–109
Reimerswaal

**Reimerswaal** er en relativt ung kommune i den nederlandske provinsen Zeeland, oppkalt etter den tapte middelalderbyen Reimerswaal. Denne byen fikk byrettigheter i 1375, og lå nord for dagens kommune i området som kalles Zuid-Bevelands oversvømte land (ned. *het Verdronken land van Zuid-Beveland* eller *het Verdronken land van Reimerswaal*). Etter gjentatte oversvømmelser forlot de siste beboerne byen i 1632. Dagens Reimerswaal ble til i 1970, da kommunene Krabbendijke, Kruiningen, Rilland-Bath, Waarde og Yerseke ble slått sammen.

I kommunen ligger tettstedene Bath, Hansweert, Krabbendijke, Kruiningen (rådhus), Oostdijk, Rilland, Waarde og Yerseke. Bortsett fra disse er det to små tettsteder til, som kanskje heller burde kalles en "husklynge" enn tettsted, *Gawege* og *Stationsbuurt*.

I Stationsbuurt ligger jernbanestasjonen Rilland-Bath, de to andre stasjonene i Reimerswaal heter Krabbendijke og Kruiningen-Yerseke. Riksvei *A58* og jernbanelinjen *[[Zeeuwse linje|Vlissingen-Roosendaal]]* er hovedtrafikkårene til Reimerswaal, mens fergen mellom Kruiningen og Perkpolder ble nedlagt i 2003 ved Westerscheldetunnelens åpning. Med hensyn til næringsliv, er Yerseke Reimerswaals mest kjente tettsted takket være handelen i blåskjell og østers.
 
Reimerswaal er en grensekommune, på sørsiden trekkes grensen i elvemunningen av Westerschelde, med den belgiske kommunen Antwerpen på den andre siden. I øst grenser Reimerswaal til provinsen Noord-Brabants kommuner Bergen op Zoom og Woensdrecht. I nord er kommunegrensen trukket i Oosterschelde. Vest for Reimerswaal ligger kommunene Goes, Kapelle og Borsele.

## Eksterne lenker
* 
* Grunnleggende informasjon om Reimerswaal (på nederlandsk)
* Kart
St John’s College

**St John's College** er et av kollegiene ved University of Cambridge. Det ble grunnlagt av lady Margaret Beaufort i 1511, og er idag det nest største kollegiet i Cambridge etter Trinity College. Det er også et av de rikeste kollegiene, med en estimert formue på omkring 225 millioner britiske pund, og en årlig inntekt på 7,6 millioner pund (2003).

## Historie
Kollegiet ble grunnlagt der hvor hospitalet St. John fra det 13. århundre lå i Cambridge, etter forslag fra (St.) John Fisher, biskop av Rochester og kapellan hos lady Margaret. Imidlertid døde lady Margaret uten å ha nevnt grunnleggelsen av kollegiet i sitt testamente, og det var derfor i stor grad Fishers innsats som gjorde at det ble etablert. Han måtte få kong Henrik VIIIs tillatelse, og sikret seg også tillatelse fra paven med hjelp fra historikeren og diplomaten Polidoro Virgili samt tillatelse fra biskopen av Ely, til å fjerne det religiøse hospitalet og gjøre det om til kollegium. Kollegiet fikk sitt kongelige brev den 9. april 1511. Likevel var det vanskeligheter med å få penger til drift fra lady Margarets eiendom, dette løste seg endelig i 1512.

## Kjente alumni
* Brook Taylor (1685&ndash;1731) – matematiker
* William Wordsworth (1770&ndash;1850) – dikter
* Douglas Adams (1952&ndash;2001) – forfatter
* Sir Maurice Wilkes (født 1913)
* Sir Roger Penrose (født 1931) – matematiker og filosof
* Manmohan Singh (født 1932) – Indias statsminister (siden 2004)

### Nobelprisvinnere

## Eksterne lenker
*
Justus av Canterbury

**Justus** (død 10. november 627 (trad.)) var den fjerde erkebiskop av Canterbury, fra 624 til sin død. 

## Liv og virke
### Bakgrunn, misjonær
Han var romer av fødsel, og en av misjonærene som ble sendt til England av pave Gregor I i 601 etter at Augustin av Canterbury hadde bedt om flere prester. 

### Biskop av Rochester
Justus ble den første biskopen av Rochester. Da det brøt ut kristenforfølgelse etter kong Æthelbert av Kents død flyktet han til Gallia, men kom etter et år tilbake og ble gjeninnsatt som biskop. Han skal ha styrt bispedømmet med kløkt og kyndighet. 

### Erkebiskop av Canterbury
I 624 ble han elevert til erkebiskop av Canterbury etter Mellitus' død, og mottok palliet fra pave Bonifatius V. Han utnevnte Romanus som etterfølger i Rochester. 

Han skrev til britiske og irske kristne, og bad dem om å rette seg etter romerkirkens regler. Brevene er ikke bevart, men et utdrag er medtatt i Bedas kirkehistorie. Han var ikke spesielt taktfull, og brevene ble for det meste ignorert. 

Den største hendelsen i hans virketid var kristningen av Northumbria. Justus konsekrerte Paulinus som erkebiskop av York, og innen et år hadde gått var kong Edwin av Northumbria døpt sammen med mange av sine undersåtter i en kirke Paulinus fikk reist i York, nær stedet hvor York Minster nå står. Nyheten om dette ble overbrakt til Justus ikke lenge før han døde. 

Tidspunktet for hans død er tradisjonelt fastsatt til 10. november 627.
Húsavík

:*Denne artikkelen handler om den islandske byen Húsavík. Se også [[Húsavík (Færøyene)]] eller [[Husavik (Austevoll)|Husavik]], Hordaland*

**Húsavík** er en liten by nord på Island ved Skjálfandi. Den viktigste næringsveien på stedet er turisme og fiske, i tillegg til noe handelsvirksomhet og småindustri.

Det islandske fallosmuseet (*Hið íslenzka reðasafn*), som tidligere lå i Húsavík, ligger i dag i Reykjavík 

## Vennskapsbyer

Húsavík har en rekke vennskapsbyer:
*  Karlskoga, Sverige
*  Fredrikstad, Norge
*  Riihimäki, Finland
*  Aalborg, Danmark
*  Qeqertarsuaq, Grønland
*  Fuglafjørður, Færøerne
*  Eastport, USA

## Eksterne lenker
*  (engelsk/islandsk)
Vigrid

*Vigrid* har flere betydninger:

*Vigrid (mytologi), stedsnavn fra norrøn mytologi
*Vigrid (organisasjon), en norsk organisasjon
NWA

**NWA** er en trebokstavers forkortelse som kan vise til:

* National Weather Association &ndash; et meteorologisk institutt basert i Charlottesville, Virginia, USA
* National Wrestling Alliance &ndash; et fribryterkartell
* New Weird America &ndash; musikkbevegelsen basert på *acid folk* fra tidlig på 2000-tallet
* N.W.A. (Niggaz Wit Attitude) &ndash; ei hiphop-gruppe fra Compton, California, USA
* Northwest Airlines &ndash; ICAO-koden for selskapet
Nobels fredspriskonsert

**Nobels fredspriskonsert** er en konsert som blir arrengert til ære for årets vinner av Nobels fredspris. Den arrangeres 11. desember, dagen etter selve prisutdelingen. Konserten ble fra starten arrangert i Oslo Spektrum, men har siden 2015 blitt holdt i Telenor Arena. Nobels fredspriskonsert ble første gang arrangert i 1994 og har blitt avholdt hvert år til 2017, med unntak av 1995 da det ble arrangert en klassisk konsert. 

Flere redigerte versjoner av konserten lages for ulike land, med forskjellig lengde og forskjellig innhold. Det er normalt et par kjendiser som er verter og konferansierer for konserten, etterfulgt av flere artistnumre og en kort tale ved prisvinneren. Det vises også ett eller to intervju med prisvinneren, og noen ganger en kort film om prisvinnerens arbeid. Konserten har egne sponsorer. 

## Verter

* Erik Bye (1994)
* Lise Fjeldstad (1996)
* Vigdís Finnbogadóttir (1997)
* Åse Kleveland (1998)
* Claus Wiese (1999)
* Jane Seymour (2000)
* Liam Neeson og Meryl Streep (2001)
* Anthony Hopkins og Jessica Lange (2002)
* Catherine Zeta-Jones og Michael Douglas (2003)
* Tom Cruise og Oprah Winfrey (2004)
* Julianne Moore og Salma Hayek (2005)
* Anjelica Huston og Sharon Stone (2006)
* Uma Thurman og Kevin Spacey (2007)
* Scarlett Johansson og Michael Caine (2008)
* Jada Pinkett Smith og Will Smith (2009)
* Anne Hathaway og Denzel Washington (2010)
* Helen Mirren og Rosario Dawson (2011)
* Sarah Jessica Parker og Gerard Butler (2012)
* Claire Danes og Aaron Eckhart (2013)
* Queen Latifah (2014)
* Jay Leno (2015)
* Conan O'Brien (2016)
* David Oyelowo (2017)

*Kilde for verter 1994–2015:* 

## Artister

Mange norske og internasjonale artister har opptrådt ved de ulike konsertene. En oversikt over artistene som har opptrådt ved de ulike konsertene finnes i Liste over artister ved Nobels fredspriskonsert.

## Seertall
### Norge
I Norge sendes Nobels fredspriskonsert på NRK, som sender konserten på TV-kanalen NRK1. Seertallet har variert over tid og fra år til år. I 2004 hadde konserten 966&nbsp;000 seere og i 2009 902&nbsp;000 seere, mens seertallet året etter falt til 696&nbsp;000. I 2011 hadde konserten 541&nbsp;000 seere.

## Forskjellig informasjon
* Harry Connick jr. tok 35 musikere med seg på scenen, da han spilte på konserten i 1997.
* Avslutningssangen ved konserten i 2001 var «Let It Be», fremført av Paul McCartney og de andre artistene.

## Referanser


## Eksterne lenker
* Offisielt nettsted Besøkt 2. oktober 2017
* Bilder fra konserten (2005) hos dagbladet.no
*  Bilder fra konserten (2004) hos dagbladet.no
Charles Kennedy

**Charles Peter Kennedy** (født 25. november 1959 i Inverness, Highland, Skottland, Storbritannia, død 1. juni 2015 i Fort William) var en britisk politiker og parlamentariker, og partileder for Liberaldemokratene 1999–2006. Kennedy var medlem av underhuset i det britiske parlamentet fra 1983 til 2015.

## Liv og virke
### Bakgrunn
Han studerte ved University of Glasgow i Glasgow i Skottland, hvor han tok Master-eksamen i statsvitenskap og filosofi og var aktiv i studentpolitikken.Han var president for *Glasgow University Union* og kom i rampelyset idet denne organisasjonen var den siste aqv sitt slag som nektet kvinner avgang. Uder sterkt press ble denne regelen avskaffet.

Etter eksamen arbeidet han en stund som journalist ved BBC Highland.

### Politisk karriere
I valget 1983 ble han valgt inn i underhuset for Social Democratic Party (SDP) for valgkretsen Ross, Cromarty & Skye i det skotske høylandet. Han har blitt gjenvalgt for denne valgkretsen og dets etterfølger Ross, Skye & Inverness West i de fire følgende parlamentsvalgene. I parlamentsvalget i Storbritannia 2005 ble han valgt inn fra den nye valgkretsen Ross, Skye & Lochaber. Dette setet holdt han frem til parlamentsvalget i 2015, da han tapte setet til Ian Blackford fra Scottish National Party (SNP).

Mot slutten av 1980-tallet ble SDP slått sammen med Liberal Party og ble hetende Social and Liberal Democratic Party, senere omdøpt til Liberal Democrats (Liberaldemokratene). Kennedy var den av SDPs parlamentarikere som var mest positiv til en partisammenslutning.

Etter at partilederen fra partiets begynnende dannelse i 1988, Paddy Ashdown, hadde trukket seg tilbake ble Kennedy valgt til ny partileder for Liberaldemokratene 9. august 1999. Kennedy ble en populær partileder. Under hans ledelse ble valget i 2001 en stor fremgang for partiet, om enn ikke et stort gjennombrudd. Han og partiet inntok en negativ stilling til Storbritannias deltakelse i Irak-krigen i 2003.

Allerede i 2003 verserte rykter om at Kennedy hadde dårlig helse og det har også eksistert rykter om at han hadde problemer med alkoholisme. Etter flere alkoholrelaterte hendelser som ble fanget opp av britiske medier, ble Kennedy tvunget til å i starten av 2006 bekrefte at han sliter med problemer med alkoholisme. Han sa at det var opp til hans parti å eventuelt bytte ham ut som partileder, men at han gjerne ville fortsette. Etter noen dager, hvor han også kom med noen uheldige uttalelser vedrørende Israels statsministers (Ariel Sharon) alvorlige sykdomssituasjon, meddelte han 7. januar 2006 at han gikk av som partileder.

I februar 2008 ble han valgt til rektor ved University of Glasgow og etterfulgte med det Mordechai Vanunu. Stillingen var en ren æresstilling.

## Privatliv
I juli 2002 giftet Charles Kennedy seg med Sarah Gurling. Den 12. april 2005 fødte hun deres første barn, sønnen Donald James Kennedy.

## Referanser


## Eksterne lenker
* 
* 
* Rt Hon Charles Kennedy MP
Tom DeLay

**Thomas «Tom» Dale DeLay** (født 8. april 1947 i Laredo i Texas i USA) er en amerikansk politiker (republikaner) og majoritetsleder i Representantenes hus i USA 2003&ndash;2006.

DeLay ble valgt til Kongressen i 1984, og ble nestleder for den republikanske gruppen i 1995. Han ble majoritetsleder i 2003. DeLay er kjent som en hardtslående og aggressiv politiker, og hadde kallenavnet «The Hammer» (hammeren) blant kolleger for sin jerndisiplin internt i partigruppen.

I pakt med kongressrepublikanernes reglement gikk han av som majoritetsleder 7. januar 2006, etter at en storjury i Texas i 2005 tok ut anklage mot ham for å konspirere for å bryte delstatens valglover. Dette tiltalepunktet er senere avvist av domstolen. DeLay er fortsatt siktet for ulovlig pengevasking og konspirasjon for å begå ulovlig pengevasking. Siktelsene dreier seg om DeLays aktiviteter for å skaffe et republikansk flertall i delstatsforsamlingen i Texas ved valgene der i 2002. Hovedmålet var å få delstatsforsamlingen til å foreta en nytegning av statens valgdistrikter til Representantenes hus foran Kongressvalget i 2004.

To av DeLays nærmeste medarbeidere ble i 2006 dømt for å ha mottatt bestikkelser fra lobbyisten Jack Abramoff, men selv om det har vært reist kritikk også mot DeLay, har det aldri vært tatt ut tiltale eller foregått noen offentlig kjent etterforskning av ham for disse forholdene.

DeLay trakk seg fra Representantenes hus 9. juni 2006.

## Referanser


## Eksterne lenker
* 
*
Karl Johan Rasmussen

**Karl Johan Rasmussen** (født 1973) er en tidligere friidrettsutøver fra Haugesund. Han er mest kjent som maratonløper, og har løpt for Haugesund Idrettslag, SK Vidar og Bislett FIK.

Han underviser per 2022 i historie, samfunnskunnskap og gymnastikk ved Skeisvang videregående skole i Haugesund.

## Idrett
Rasmussen har deltatt i EM 2002 i München, VM 2003, VM i halvmaraton 2003 og EM 2006. Hans personlige rekord i maraton er 2.14.00, fra München-løpet da han sammen med finske Janne Holmén stakk fra feltet tidlig. Finnen vant med tiden 2.12,14, mens Rasmussen endte på en åttendeplass. Han ble norsk mester på &nbsp;m i 1998, 2001, 2003 og 2006. I halvmaraton ble han norsk mester i 1997, 1998, 2000 og 2002.

Han ble trent av Jon Udal.

## Medaljer i norske mesterskap

## Se også
* Mestvinnende utøvere i NM i friidrett

## Referanser




## Eksterne lenker
*
Pepperspray

**Pepperspray** er en uformell betegnelse på et ikke-dødelig stridsmiddel som er basert på frukter av chilipepper. Virkestoffene, bl.a. capsaicin, trekkes ut av tørkede og knuste frukter ved hjelp av organiske løsemidler, for eksempel etanol. Løsemidlene dampes av, og den gjenværende oljeaktige massen, ofte kalt OC (Oleoresin Capsicum) brukes som råvare. I formelt språk brukes også begrepet OC-spray.

## Egenskaper
Pepperspray i ansiktet vil medføre umiddelbar:

*brennende smerte i øynene
*forvirring og desorientering
*ukontrollert hoste, talevansker og mulig oppkast 
*lett hodepine
*kortpustethet
*forbigående blindhet

Det er også rapportert om tilfeller av hjerneskade og dødsfall ved utsettelse for pepperspray.

En del pepperspray er i tillegg tilsatt et ultrafiolett sporstoff for identifisering. Innholdet er ikke brennbart, og beholderen trenger ikke å rystes før bruk. Beholderen har en sikring for å unngå uønsket avfyring. Drivgassen er helt ufarlig for mennesker og miljø.

## Regulering
Pepperspray omfattes av våpenloven §§ 1b og 3e–f. Det er ulovlig for privatpersoner å eie peppersprayvåpen eller beholdere med pepperspray uten tillatelse fra politiet. 

Pepperspray brukes av politiet, med hjemmel i våpeninstruksen. Det er den enkelte politisjef som utarbeider retningslinjer for når våpenet kan medbringes av politi i tjeneste. Det stilles krav til at politiet skal ha gjennomgått opplæring for å kunne bære og bruke våpenet. Tidligere ble det stilt krav om at politi som en del av opplæringa skulle utsettes for OC-spray i ansiktet for å få den nødvendige kompetansen til å bruke sprayen forsvarlig i tjenesten. Etter meldinger om helseskader som følge av dette, la Arbeidstilsynet i 2007 ned forbud mot bruk av pepperspray i opplæringsøyemed.

## Referanser


## Se også
*CS-gass
Spole

En **spole** er i allmennhet en gjenstand som det kan vikles tråd på, og kan ha flere spesifikke betydninger:

* Spole (induktans), elektrisk komponent
* Magnetbånd, spolebånd

## Se også
* Bånd (pekerside)
* Filmrull
* Snelle (pekerside)
* Spinnerokk
* Symaskin
Grazia Deledda

**Grazia Deledda** (født 27. september 1871 i Nuoro på Sardinia i Italia, død 15. august 1936 i Roma) var en italiensk forfatter. Hun ble tildelt nobelprisen i litteratur i 1926.

## Bibliografi (utgitt på norsk)

* *Hjemve*, 1929
* *Annalena Bilsini*, 1929
* *På onde veier*, 1928
* *Efeuen*, 1928
* *Siv som svaier i vinden*, 1927
* *Flukten til Egypten*, 1927
* *Den ensomme mands hemmelighet*, 1925
* *Aske*, 1925 
## Referanser


## Eksterne lenker
* 
* 
*
The Legend of Zelda: Ocarina of Time Master Quest

***The Legend of Zelda: Ocarina of Time Master Quest*** er en remake av Nintendo 64-spillet *[[The Legend of Zelda: Ocarina of Time]]*. Master Quest ble utgitt som et bonusspill sammen med Ocarina of Time til Nintendo GameCube-spillet *[[The Legend of Zelda: The Wind Waker]]* i 2003. Spillet har en høyere vanskelighetsgrad enn Ocarina of Time.
## Referanser

## Eksterne lenker
*
Game Boy Advance

**Game Boy Advance** (forkortet til **GBA**) er en håndholdt spillekonsoll utviklet, produsert og markedsført av Nintendo. Den er en av de siste i rekken av Game Boy konsoller. Den ble sluppet ut som oppfølger av Game Boy Color, og ble lansert 21. mars 2001 i Japan, 11. juni 2001 i Nord-Amerika, 22. juni 2001 i Europa og 8. juni 2004 i Kina utenom Hongkong. Under utvikling var den kjent under kodenavnet *Project Atlantis*.

Game Boy Advance har høyere skjermoppløsning enn sin forgjenger og er omtrent like kraftig som Super Nintendo Entertainment System.

## Modeller
Game Boy Advance er idag utgitt i tre forskjellige modeller:

### Game Boy Advance (original versjon)
Den første versjonen av **Game Boy Advance** ble lansert i 2001. Ble utgitt i flere farger. Har ikke belyst skjerm eller innebygget batteri. Krever to AA-batterier. Er bakoverkompatibel og støtter gamle Game Boy- og Game Boy Color-spill

### [[Game Boy Advance SP]]
Nintendo lanserte en forbedret versjon av GBA i 2003. Den nye modellen har frontbelyst skjerm, oppladbart batteri innebygget og et sammenleggbart design. Støtter gamle Game Boy og Game Boy Color-spill. I 2005 lanserte Nintendo en bakgrunnsbelyst Game Boy Advance SP med bedre skjerm.

### Game Boy Micro
I 2005 lanserte Nintendo en tredje versjon av GBA. Micro har også den originale versjonens horisontale form, men er mye mindre og lettere. Skjermen er krympet  i størrelse, men er merkbart lysere og skarpere. Micro har utskiftbare frontdeksler. Støtter ikke gamle Game Boy- og Game Boy Color-spill.

### Andre Game Boy-modeller
*Game Boy
*Game Boy Pocket
*Game Boy Color

## Tilbehør

***GBA Wireless Adapter**: En adapter som lar GBA-systemer kobles sammen trådløst. Følger med ved innkjøp av *[[Pokémon FireRed og LeafGreen|Pokémon FireRed]]* og *[[Pokémon FireRed og LeafGreen|Pokémon LeafGreen]]*.
***Link-kabel**: En kabel som kobles i flere GBA-maskiner på en gang. Gjør det mulig å spille med andre spillere eller veksle informasjon.
***Nintendo GameCube Game Boy Advance Cable**: En kabel som lar Game Boy Advance-systemet kobles til Nintendo GameCube. GBA kan brukes som håndkontroll i visse spill, eller sende informasjon til GameCube.
***E-Reader**: En kort-leser som kan kobles til GBA-systemet. Spesiallagde kort kan dras gjennom leseren på tilbehøret og gi informasjon til visse spill.

## Spill
Spillene til GBA kommer i små kassetter (eng. *cartridge*). Siden GBA er omtrent like kraftig som SNES, har det blitt portet mange klassikere til den nyere maskinen og de fleste av spillene er sprite-baserte. Mange spillserier er blitt født eller gjenfødt på GBA.

### Originale spill
**[[Advance Wars]]*
**[[Boktai]]*
**[[Castlevania: Aria of Sorrow]]*
**[[Final Fantasy Tactics Advance]]*
**[[Fire Emblem (Game Boy Advance)|Fire Emblem]]*
**[[Golden Sun]]*
**[[The Legend of Zelda: The Minish Cap]]*
**[[Mario Kart: Super Circuit]]*
**[[Mario vs. Donkey Kong]]*
**[[Mario & Luigi: Superstar Saga]]*
**[[Megaman Zero]]*
**[[Metroid Fusion]]*
***
**[[Mother 3]]*
**[[Pokémon Ruby og Sapphire]]*
**[[Pokémon Emerald]]*
**[[WarioWare, Inc.: Mega Microgame$!]]*

## Se også
*Liste over Game Boy Advance-spill
## Eksterne lenker
*
Aleksandr Tikhonov

**Aleksandr Ivanovitsj Tikhonov** (russisk Александр Иванович Тихонов, født 1947) er en russisk tidligere skiskytter som representerte Sovjetunionen.

Han er blant tidenes mestvinnende skiskyttere, med elleve VM-gull og fire OL-gull. Han mangler derimot individuelt OL-gull, men var med på å ta stafettgull for Sovjetunionen i fire OL på rad (1968, 1972, 1976 og 1980). I de to tradisjonelle individuelle øvelsene 20&nbsp;km (normalprogrammet) og 10&nbsp;km (sprinten), har både Tikhonov og DDRs Frank Ullrich seks gull hver i VM-/OL-sammenheng. Halve karrieren til Tikhonov hadde imidlertid gått da sprint-10&nbsp;km ble VM-gren i 1974.

I mai 2002 ble han valgt til visepresident i det internasjonale skiskytterforbundet.

## Meritter
* '''Verdensmesterskap'''
** 1967 – sølv på stafetten
** 1969 – gull på 20&nbsp;km og stafetten
** 1970 – gull på 20&nbsp;km og stafetten
** 1971 – gull på stafetten, sølv på 20&nbsp;km
** 1973 – gull på 20&nbsp;km og stafetten
** 1974 – gull på stafetten
** 1976 – gull på 10&nbsp;km
** 1977 – gull på 10&nbsp;km og stafetten, bronse på 20&nbsp;km
** 1979 – sølv på 20&nbsp;km og bronse på stafetten
* **[[OL-medaljører i skiskyting|Olympiske leker]]**
** Grenoble 1968 – gull på stafetten og sølv på 20&nbsp;km
** Sapporo 1972 – gull på stafetten
** Innsbruck 1976 – gull på stafetten
** Lake Placid 1980 – gull på stafetten

## Se også
* Liste over mestvinnende vinterolympiere

## Referanser


## Eksterne lenker
* 
*
Der gutta er

***Der gutta er*** (originaltittel: *Where the Boys Are '84*) er en amerikansk filmkomedie og en gjenskapelse av filmen *[[Where the Boys Are]]* fra 1960. Filmen ble utgitt i 1984 og handler om fire jenter på college. De reiser til Fort Lauderdale i påskeferien. Filmen handler om jentenes opplevelser i Fort Lauderdale.

Filmen fikk dårlige kritikker, og ble nominert til 5 Golden Raspberry Awards i den femte Razzie-utdelingen i 1985. Filmen «vant» bare en pris, for «Verste kvinnelige birolle» (Lynn-Holly Johnson).

## Handling
Fire samarbeidspartnere fra snødrevet Penmore College i nordøst reiser til Fort Lauderdale, Florida på ferie for å teste nattelivet: Carole tar også ferie fra sin kjæreste. Jennie møter en rik pianist, og en rockemusiker. Sandra er på leting etter den riktige mannen i sitt liv. Laurie drømmer om en natt med uhemmet lidenskap sammen med en mann. Laurie ender opp med å få sitt ønske, om enn gjennom en ganske uventet kilde.

## Skuespillere
* Lisa Hartman som Jennie Cooper
* Russell Todd som Scott Nash
* Lorna Luft som Carole Singer
* Wendy Schaal som Sandra Roxbury
* Lynn-Holly Johnson som Laurie Jameson
* Howard McGillin som Chip
* Louise Sorel som Barbara Roxbury
* Alana Stewart som Maggie
* Christopher McDonald som Tony
* Daniel McDonald som Camden Roxbury III

## Eksterne lenker
*
Klarälven

**Klarälven** er en elv som renner gjennom Värmland i Sverige og ut i innsjøen Vänern ved Karlstad. Klarälven er Trysilelvas fortsettelse på svensk side. Den er rundt 300 kilometer lang i Sverige, mens hele vassdraget er rundt 460 kilometer. Elva har et nedbørfelt på  og en middelvannføring ved munningen på .

## Referanser
Pando

**Pando** er et departement nord i Bolivia. Den har et areal på 63&nbsp;827 km² og en befolkning på 110&nbsp;436 (2012). Departementshovedstaden ligger i Cobija.

## Provinser i Pando
Pando er inndelt i fem provinser (*provincias*):

## Referanser
Cobija

**Cobija** er hovedstad i departementet Pando som ligger nord i Bolivia. Byen hadde ved den offisielle folketellingen i 2001 et innbyggertall på 20&nbsp;820.

## Referanser